Katedralja e Krishtit shpëtimtar

parapamje|Godina e papërfunduar e kishës serbe në oborrin e UP
Kisha ose Katedralja e Krishtit shpëtimtar (serbisht: Саборни храм Христа Спаса, apo Katedralja e Millosheviqit ose Kisha serbe në oborrin e Universitetit të Prishtinës) është një kishë e papërfunduar serbe ortodokse ndërtimi i së cilës nisi më 1992. Duke qenë se duhej të përfundonte si ndërtim më 1999 në kampusin e paraluftës së Universitetit të Prishtinës, përmbyllja e punimeve u ndërpre për shkak të luftës së Kosovës. 

 Historia 
Hapësira ku kisha ndodhet u planifikua që më 1973 nga arkitekti Bashkim Fehmiu si pjesë e një kampusi me plan të hapur, gjë që u pa nga popullsia vendase shqiptare si "simbol i hedhjes të farës së dijes" e dëlirë nga çdo simbolikë fetare. Më 1989 statusi autonom i Kosovës përbrenda Federatës Jugosllave u hoq nga presidenti Sllobodan Millosheviç i Republikës Serbe dhe u vendos kontrolli i drejtëpërdrejtë nga Beogradi. Komuna e Prishtinës i mori një parcelë të truallit të Universitetit të Prishtinës dhe ia dha Kishës Ortodokse Serbe. Planifikimi i ri ndoqi propozimin e arkitektit Spasoje Kruniq më 1991 dhe u dizenjua nga Ljubisha Foliq. Në përmbylljen e punimeve të veta kisha do të kishte 1389 kryqe të praruar duke mbartur simbolikën e Betejës së Kosovës.

Në një kohë kur studentët dhe pedagogët shqiptarë ishin dëbuar nga godinat e universitetit dhe në Kosovë zhvillohej një fushatë e gjerë serbizimi që përfshinte emrat e rrugëve, shesheve dhe shkollave.

Kjo godinë mbeti pa u përfunduar për shkak të luftës në Kosovë.

Nga shqiptarët në Kosovë shihet si simbol i regjimit të Millosheviqit, dhe objekt politik i filluar në vazhdën e përpjekjeve të tij për serbizimin e Kosovës.

Në vitin 2014, këngëtarja shqiptare Era Istrefi publikoi videoklipin e këngës "E dehun", pjesë të të cilit ishin xhiruar në këtë godinë. Në të ajo paraqitet duke vallëzuar me këmishë transparente ku i dallohet gjoksi. Videoklipi nxiti reagime të ashpra nga Kisha Ortodokse Serbe e cila e dënoi atë duke e cilësuar si "përdhosje" të kishës dhe "blasfemi ndaj fesë ortodokse".

 Referime 

Kategoria:Kisha në Prishtinë
Kategoria:Kisha në Kosovë
Kategoria:Katedrale në Kosovë
Kategoria:Kisha ortodokse në Kosovë
Kategoria:Kisha Ortodokse Serbe në Kosovë